Príloha č.3

(Návrh)

**Rámcová dohoda**

uzatvorená podľa § 269 ods.2 zákona č. 513/1991 Z. z. Obchodného zákonníka v znení neskorších predpisov a podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej tiež ako „dohoda“)

**Článok I.**

**Zmluvné strany**

**Objednávateľ:**

Obchodné meno: Základná škola

Sídlo: Železničná 14, 821 07 Bratislava- Vrakuňa

Konajúca prostredníctvom: Mgr. Andrea Macháčová, riaditeľka školy

IČO: 30810655

DIČ: 2020917987

Bankové spojenie: Všeobecná úverová banka, a.s.

Číslo účtu: SK50 0200 0000 0016 3325 5753

(ďalej „**objednávateľ**“)

**a**

**Dodávateľ:**

Obchodné meno:

Sídlo:

Zastúpený:

IČO :

DIČ:

Zapísaný:

Bankové spojenie:

Číslo účtu:

(ďalej „**dodávateľ**“)

(ďalej tiež spolu objednávateľ a dodávateľ ako „**zmluvné strany**“ v príslušnom slovnom tvare alebo jednotlivo „zmluvná strana“)

**Článok II.**

**Úvodné ustanovenia**

1. Túto  rámcovú dohodu uzatvárajú zmluvné strany ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej tiež ako „zákon o verejnom obstarávaní“), vyhláseného verejným obstarávateľom dňa 26.9.2021 na predmet zákazky s názvom **„Elektroinštalačné práce“** pre potreby objednávateľa v rozsahu a obsahu uvedenom v článku III tejto dohody (ďalej aj „dielo“). Dodanie diela sa dodávateľ zaväzuje vykonávať v rozsahu a obsahu čiastkových objednávok počas platnosti tejto dohody, ktorá je uzatvorená na čas určitý a to do vyčerpania finančného limitu **10 000,00 Eur bez DPH**, alebo najneskôr do 24 mesiacov odo dňa nadobudnutia účinnosti tejto dohody, podľa toho ktorá z uvedených skutočností nastane skôr.
2. Dodávateľ je úspešným uchádzačom v procese verejného obstarávania na predmet zákazky.
3. Zmluvné strany týmto vyhlasujú, že sú spôsobilé túto zmluvu uzatvoriť a plniť záväzky z nej vyplývajúce.

**Článok III.**

**Predmet zmluvy**

1. Dodávateľ sa zaväzuje po dobu trvania tejto dohody postupne vykonať pre objednávateľa dielo: **„Elektroinštalačné práce“** v súlade s „Opisom predmetu zákazky“, ktorý tvorí neoddeliteľnú prílohu č. 1 tejto dohody (ďalej tiež ako „predmet plnenia“). Súčasťou predmetu plnenia tejto zmluvy je i dodávka súvisiaceho elektroinštalačného materiálu v požadovanej technickej kvalite a všetky náklady súvisiace s poskytovaním predmetu plnenia podľa tejto dohody pre potreby objednávateľa v časovom rozsahu a obsahu čiastkových objednávok vystavených  za podmienok dohodnutých v tejto dohode.
2. Rozsah predmetu plnenia podľa  ods. 1 tohto článku dohody a termín vykonania diela resp. jeho časti, ktoré sa dodávateľ zaväzuje vykonať pre objednávateľa bude stanovený objednávateľom v jednotlivých čiastkových objednávkach. Kontaktnou osobou za objednávateľa je: Ing. Jana Volfová, tel: 02/45 247 964, e-mail: jana.volfova@zszelba.sk.
3. Dodávateľ sa zaväzuje, že bude vykonávať dielo resp. jeho časť v stanovených termínoch, ktoré budú dodávateľovi oznámené objednávateľom písomnou formou objednávok v urgentných prípadoch aj telefonicky, s dodatočnou písomnou objednávkou (za písomnú objednávku je považovaná aj elektronická forma).

**Článok IV.**

**Miesto, čas a spôsob plnenia zmluvy**

* + - 1. Táto dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. Táto dohoda sa uzatvára na dobu určitú, a to na obdobie najneskôr do 24 mesiacov odo dňa nadobudnutia jej účinnosti alebo do vyčerpania finančného limitu uvedeného v ods. 1 článku II tejto dohody.

2. Miestom plnenia tejto dohody Základná škola, Železničná 14, 821 07 Bratislava –Vrakuňa.

* + - 1. Platnosť tejto dohody končí vzájomným vyrovnaním záväzkov obidvoch zmluvných strán čím sa rozumie uplynutie lehoty, na ktorú bola uzavretá a/alebo dňom nasledujúcim po dni keď súčet cien všetkých riadne poskytnutých prác a dodávok na základe tejto dohody dosiahne v priebehu tohto zmluvného vzťahu predpokladanú sumu maximálne **do**

**10 000,00 Eur bez DPH**, podľa toho, ktorá z uvedených skutočností nastane skôr.

**Článok V.**

**Záruka**

1. Dodávateľ poskytuje objednávateľovi na vykonané dielo, resp. jeho časť v rozsahu jednotlivých objednávok záručnú dobu v trvaní 2 rokov odo dňa prevzatia diela resp. jeho časti objednávateľom.

**Článok VI.**

**Cena diela**

1. Cena za riadne vykonané dielo podľa tejto dohody je stanovená na základe výsledku verejného obstarávania dohodou zmluvných strán podľa zákona  č. 18/1996 Z. z. o cenách, v znení neskorších predpisov a v súlade s jeho vykonávacou vyhláškou č. 87/1996 Z. z., ktorou sa vykonáva zákon č.18/1996 Z. z. o cenách v znení neskorších predpisov a to v rozsahu a obsahu víťaznej súťažnej ponuky predávajúceho zo dňa .................., ktorá je neoddeliteľnou prílohou č. 2 tejto dohody (ďalej len ako „Príloha č. 2“) a to ako cena jednotková v maximálne celkovej hodnote predmetu plnenia podľa tejto dohody vo výške 10 000,00 Eur bez DPH, t.j. 12 000,00 Eur s DPH a sú v nej zahrnuté všetky práce a dodávky súvisiace s riadnym zhotovením diela podľa tejto dohody.

Cena podľa tejto dohody  bude fakturovaná na základe skutočne vykonaného množstva a rozsahu prác a dodávok v súlade s článkom VII tejto dohody.

1. Cena definovaná v ods. 1 tohto článku dohody je konečná a platí počas celej doby platnosti tejto dohody. Cena zahŕňa všetky poplatky a náklady súvisiace s dodaním predmetu plnenia podľa tejto dohody. Maximálnu cenu za celý predmet plnenia nie je možné presiahnuť.
2. Ak sa dodávateľ, ktorý v momente uzavretia tejto dohody nie je platiteľom DPH, stane po uzavretí tejto dohody platiteľom DPH, cena predmetu plnenia uvedená v ods. 2 tohto článku dohody, ako aj jednotkové ceny predmetu plnenia uvedené v prílohe č. 2/a tejto dohody sa budú považovať za ceny s DPH od vzniku povinnosti dodávateľa odvádzať DPH.

Cena uvedená v ods. 1 tohto článku zmluvy môže byť upravovaná v súlade s ustanovením § 18 zákona č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov. Každá zmena ceny bude možná len po vzájomnej dohode zmluvných strán v písomnej forme očíslovaného dodatku k tejto dohode podpísaného oprávnenými zástupcami štatutárnych orgánov oboch zmluvných strán.

**Článok VII.**

**Platobné a fakturačné vzťahy**

1. Cenu za riadne vykonané dielo, resp. jeho časť podľa tejto dohody bude objednávateľ uhrádzať dodávateľovi na základe predložených faktúr podložených súpismi vykonaných prác a dodávok podľa tejto dohody s 30- dňovou lehotou splatnosti odo dňa ich doručenia objednávateľovi.
2. Práce za riadne vykonané dielo resp. jeho časť bude dodávateľ fakturovať vždy do 10 dní po riadnom vykonaní časti diela - na základe objednávky objednávateľa podľa tejto dohody. Fakturácia sa uskutoční na základe objednávateľom potvrdeného protokolu o riadnom vykonaní diela resp. jeho časti v rozsahu skutočne vykonaných prác. Faktúra musí spĺňať všetky náležitosti platného daňového dokladu a musí obsahovať špecifikáciu fakturovanej ceny.
3. Pre fakturovanie uskutočnených prác a dodávok v zmysle tejto dohody zo strany dodávateľa objednávateľovi bude rozhodujúca jednotková cena uvedená v Prílohe č. 2/a. Dodaný súvisiaci elektroinštalačný materiál bude dodávateľom fakturovaný maximálne vo výške aktuálnych trhových cien v čase jeho dodania.

**Článok VIII.**

**Povinnosti dodávateľa**

1. Dodávateľ sa zaväzuje vykonávať dielo resp. jeho časť podľa tejto dohody s komplexnými službami v súlade s platnými právnymi predpismi a príslušnými technickými normami.
2. Objednávateľ sa zaväzuje, že prípadnú reklamáciu vady predmetu tejto dohody uplatní u dodávateľa bezodkladne po jej zistení písomnou formou.
3. Objednávateľ môže uplatniť proti dodávateľovi nároky zo zodpovednosti za vady náhradou škody v zmysle príslušných ustanovení Obchodného zákonníka.
4. V prípade vzniku havárie na predmete plnenia podľa tejto zmluvy je dodávateľ povinný zabezpečiť a vykonať pohotovostný nástup na odstránenie vady najneskôr do 60 minút od jej nahlásenia objednávateľom.

**Článok IX.**

**Sankcie**

Pre prípad nedodržania podmienok tejto dohody dohodli zmluvné strany nasledovné sankcie:

1. V prípade omeškania dodávateľa s vykonaním diela, resp. jeho časti v lehote stanovenej v príslušnej čiastkovej objednávke je povinný zaplatiť objednávateľovi zmluvnú pokutu vo výške 0,05% z ceny dohodnutej v čiastkovej objednávke a to za každý deň omeškania. Zaplatením zmluvnej pokuty nezaniká nárok objednávateľa na prípadnú náhradu škody aj v podobe ušlého zisku.
2. V prípade porušenia povinností dodávateľa uvedených v ods. 1; a/alebo ods. 4 článku VIII tejto dohody je dodávateľ povinný zaplatiť objednávateľovi zmluvnú pokutu vo výške 150,00 Eur za každý deň a každý prípad porušenia týchto povinností zvlášť.
3. Za omeškanie objednávateľa so zaplatením ceny diela resp. jeho časti v lehote splatnosti čiastkovej faktúry má dodávateľ právo na úrok z omeškania vo výške 0,05 % z nezaplatenej ceny za každý deň omeškania.
4. Za opakované nesplnenie povinnosti dodávateľa vykonať dielo resp. jeho časť riadne a včas podľa tejto dohody a/alebo v lehote podľa čiastkovej objednávky je objednávateľ oprávnený odstúpiť od tejto dohody, pričom účinnosť odstúpenia nastáva dňom doručenia oznámenia o odstúpení od tejto rámcovej dohody.

**Článok X.**

**Záverečné ustanovenia**

1. Vzťahy zmluvných strán touto dohodou neupravené sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov, zákona o verejnom obstarávaní v platnom znení a ostatných všeobecne záväzných právnych predpisov Slovenskej republiky.
2. Zmeny a doplnenia tejto dohody je možné vykonať len písomnými očíslovanými dodatkami k dohode odsúhlasenými a podpísanými oprávnenými zástupcami štatutárnych orgánov oboch zmluvných strán.
3. Dohoda je vyhotovená v štyroch identických rovnopisoch, z ktorých po ich podpísaní oprávnenými zástupcami štatutárnych orgánov oboch zmluvných strán obdrží objednávateľ dve a dodávateľ dve vyhotovenia.
4. Zmluvné strany prehlasujú, že sú si vedomé existencie práv a povinností vyplývajúcich z ustanovenia § 47a a následne Občianskeho zákonníka v platnom znení a §5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 18/2018 Z. z. o ochrane osobných údajov a o zmene a doplnení niektorých zákonov a znení neskorších predpisov.
5. Dohoda nadobúda platnosť dňom jej podpisu oprávnenými zástupcami štatutárnych orgánov oboch zmluvných strán a účinnosť od dňa nasledujúceho po zverejnení na webovom sídle objednávateľa.
6. Neoddeliteľnými prílohami tejto dohody sú:

Príloha č. 1 – Opis predmetu zákazky „Elektroinštalačné práce“

Príloha č. 2 – Návrh na plnenie kritérií (súťažná ponuka) zo dňa ..............

Príloha č. 2/a – Cenník odborných prehliadok a odborných skúšok vyhradených technických zaradení elektrických

V ................................., dňa: V Bratislave, dňa:

Za dodávateľa: Za objednávateľa:

.......................................... ..............................................

Mgr. Andrea Macháčová

riaditeľka školy